कृषि मेले में जैविक खेती की दी जानकारी
बहरोड़ | कृषिविकास योजना के तहत ग्राम पंचायत शेरपुर के अटल सेवा केंद्र पर कृषि विभाग द्वारा जैविक कृषि मेले का आयोजन हुआ। इसमें किसानों को जैविक खेती की जानकारी दी। कृषि अधिकारी ओमप्रकाश गुर्जर, केपी सिंह ने किसानों को बताया कि अधिक लाभ कमाने के लिए खेती में अत्याधिक रासायनिक खाद, कीटनाशक रसायनों आदि का प्रयोग करने से मृदा एवं मानव स्वास्थ्य में गिरावट ओर पर्यावरण पर भी विपरीत प्रभाव पड़ता है। स्वस्थ जीवन के लिए जैविक कृषि क्रियाएं अपनाना ही एक मात्र विकल्प है। जैविक खेती उत्पादन का वह तरीका है जिसमें जैविक अवशेषों का अधिकतम उपयोग किया जाए जिससे मृदा की उत्पादकता एवं उर्वरता की क्षमता बनी रहे। सहायक कृषि अधिकारी रामदयाल ने जैविक खेती की आवश्यकता समस्या के बारे में बताया। डॉ. हनुमान प्रसाद ने जैविक तकनीक की बीजोपचार, पोषक तत्व प्रबंधन रोग प्रबंधन के बारे में जानकारी दी। इस मौके पर प्रमोद कुमार, अरविंद बघाला कृषि पर्यवेक्षक सरिता यादव, पंच दलीप सिंह, धर्मचंद, हरफूल, हरलाल यादव, शेरसिंह, ओमप्रकाश, हरदयाल, छोटेलाल, सुरेन्द्र यादव, धर्मपाल, रामजीलाल, रामावतार, रमेंश चंद बीरबल सहित किसान मौजूद रहे।
hin_Deva hin_Deva